Mi lenne, ha azt mondanám, apró baktériumok billiói vesznek körül?
Ez igaz.
A baktérium nevű mikroorganizmusok
a Földön megjelenő első életformák közé tartoznak.
Bár csak egyetlen sejtből állnak,
teljes biomasszájuk nagyobb, mint az összes állaté és növényé együtt.
És igazából mindenhol megtalálhatók:
földön, vízben, a konyhaasztalunkon, a bőrünkön
sőt még bennünk is.
Ne keresd most azonnal a pánikgombot.
Bár a testi sejteknél tízszer több baktériumsejt van bennünk,
sok ezek közül veszélytelen,
vagy éppen hasznos, az emésztés vagy az immunrendszer működése során.
Ám van néhány kakukktojás, amelyek apró kellemetlenséggel,
vagy halálos járványokkal járó betegségeket okozhatnak.
Szerencsére nagyszerű gyógyszerek vannak a baktériumfertőzések kezelésére.
Vegyi anyagokból készülnek,
a természetben pedig penészszerű dolgokban fordulnak elő.
Ezek az antibiotikumok megölik vagy semlegesítik a baktériumot azáltal,
hogy megszakítják a sejtfal szintézist,
vagy életfontosságú folyamatokba, pl. a fehérjeszintézisbe, avatkoznak be.
Közben pedig háborítatlanul hagyják a testi sejteket.
Az antibiotikumok kifejlesztése a 20.század folyamán
sok korábban veszélyes betegséget könnyen kezelhetővé tett.
Manapság azonban, egyre több használt antibiotikum
válik kevésbé hatásossá.
Elromlott valami, és amiatt nem működnek?
A probléma nem az antibiotikumokkal,
hanem a baktériummal van, ami ellen kifejlesztették őket.
Az ok pedig Darwin természetes szelekciós elméletében keresendő.
Csakúgy, mint bármely más élőlényben,
a baktériumban is történhetnek véletlen mutációk.
Ezeknek a mutációknak a legtöbbje káros vagy haszontalan,
ám néha olyan jelenik meg, amely az élőlény túlélését segíti elő.
A baktérium számára pedig, egy olyan mutáció,
ami bizonyos antibiotikum ellen rezisztenssé tesz, eléggé növeli az esélyt.
Amint a nem rezisztens baktériumok elpusztulnak,
- ami különösen gyorsan történik az
antibiotikumban gazdag helyeken, mint a kórház -
több hely és erőforrás marad a rezisztens baktériumoknak a túléléshez.
így továbbadva csak azokat a mutálódott géneket,
amelyek ebben segítettek nekik.
A szaporodás nem az egyetlen mód: néhány elpusztulása után kilöki DNS-ét,
amit aztán egy másik baktérium fel tud venni.
Mások a konjugációnak nevezett módszert használják:
pilusokkal összekapcsolódva cserélik ki génjeiket.
Majd a rezisztens gén elszaporodik,
egész rezisztens szuperbaktérium törzseket alkotva.
Mennyi időnk van tehát, míg ezek a szuperlények átveszik az uralmat?
Igazából, néhány baktériumban ez már megtörtént.
Például néhány Staphylococcus aureus fajta,
amelyek bőrfertőzést, tüdőgyulladást, szepszist és egyebeket okoznak,
rezisztenssé (MRSA) vált a béta-laktám antibiotikumokkal,
mint a penicillinnel, meticillinnel és axacillinnel szemben.
Egy olyan génnek köszönhetően, amely kicseréli azt a fehérjét,
amelyhez a béta-laktámok általában kötődnek.
Az MRSA baktérium a sejtfalát áthatolhatatlanná tudja tenni.
Néhány szuperbaktérium, mint a szalmonella,
néha akár béta-laktámszerű enzimeket termel,
amelyek az antibiotikumokat lebontják, mielőtt azok kárt okoznának.
Az E. coli, egy kiterjedt baktériumcsoport,
amelynek vannak hasmenést és vese-elégtelenséget okozó törzsei,
tudja gátolni az antibiotikumok, pl. kinolonok működését,
azáltal, hogy aktívan eltávolít minden sejtbe behatolót.
Van azonban jó hír.
A tudósok dolgoznak, hogy egy lépéssel a baktériumok előtt legyünk,
és bár az antibiotikumok fejlesztése az utóbbi években lelassult,
az Egészségügyi Világszervezet prioritássá tette az új gyógymódok kifejlesztését.
Más tudósok alternatív megoldások,
fágterápia vagy fertőzést megakadályozó védőoltások, után kutatnak.
Legfontosabb a túlzott és felesleges antibiotikum-fogyasztás csökkentése
olyan apróbb fertőzéseknél, amelyek maguktól is gyógyulhatnak.
Változtatni kell a kórházi fertőzések megakadályozásának orvosi gyakorlatán is.
Ennek fontos szerepe lehet abban, hogy több nem rezisztens baktérium
maradjon életben és versenyben a rezisztens törzsekkel szemben.
A szuperbaktériumok elleni háborúban, a békés megoldás néha jobban működhet,
mint az evolúciós fegyverkezési verseny.